नानुले जितिन् बेस्ट फाइटर
भारतको मुम्बईमा भएको अन्तर्राष्ट्रिय कराते च्याम्पियनसिपमा नेपालले १० स्वर्ण र २ रजत पदक तिजेको छ । च्याम्पियनसिपमा नेपालकी नानु शाक्यले बेस्ट अफ द बेस्ट फिमेल फाइटरको उपाधिसहित मिक्स मार्सल आर्टको एमएमए बेल्ट जितेको प्रतियोगिता रेफ्री एवं नरहरिपुर डोजो मच्छेगाउँका प्रशिक्षक रवीन्द्र मानन्धरले जानकारी गराए ।
काठमाडौँ — भारतको मुम्बईमा भएको अन्तर्राष्ट्रिय कराते च्याम्पियनसिपमा नेपालले १० स्वर्ण र २ रजत पदक तिजेको छ । च्याम्पियनसिपमा नेपालकी नानु शाक्यले बेस्ट अफ द बेस्ट फिमेल फाइटरको उपाधिसहित मिक्स मार्सल आर्टको एमएमए बेल्ट जितेको प्रतियोगिता रेफ्री एवं नरहरिपुर डोजो मच्छेगाउँका प्रशिक्षक रवीन्द्र मानन्धरले जानकारी गराए ।नेपालका लागि राजकुमार श्रेष्ठ, अमृत थोकर र मनीष कार्कीसम्मिलित पुरुष टिम कातातर्फ स्वर्ण जित्न सफल भयो । अमृतले ५५ केजी कुमिते र मनीषले जुनियर व्यक्तिगत कातामा पनि स्वर्ण जितेका थिए ।सिर्जना महतारा, नानु शाक्य र सन्जु देशारसम्मितिल टोलीले महिला टिममा स्वर्ण जित्यो । श्रद्धा थापाले सिनियर काता र ६१ केजी कुमितेतर्फ स्वर्ण जितिन् । सिर्जना महताराले क्याडेट व्यक्तिगत कातामा स्वर्ण र ५५ केजी कुमितेतर्फ रजत जितिन् । नानु शाक्यले ५० केजी कुमितेमा स्वर्ण र जुनियर व्यक्तिगत कातामा रजत जितिन् । सञ्जुले जुयिनर काता र ४५ केजी कुमितेमा पनि स्वर्ण जितेकी थिइन् । टिम प्रशिक्षकमा राकेश श्रेष्ठ र व्यवस्थापकमा सानुभाइ थापा मगर थिए । च्याम्पियनसिपमा नेपाल, भारत र रसियाका खेलाडीको सहभागिता थियो ।प्रतियोगिताका क्रममा प्रशिक्षक सेमिनारमा नेपाली करातेका वरिष्ठ प्रशिक्षक हीरासिंह डंगोलले भारतका सिनियर तथा जुनियर प्रशिक्षकलाई प्रशिक्षण प्रदान गरेका थिए ।